
З А П И С Н И К

са седнице Изборне комисије града Пирота одржане дана 27.10.2026. године са почетком у 12,30 часова у великој сали Скупштине града Пирота.


Седници Изборне комисије присуствују: Јован Миленковић, председник Изборне комисије, Зоран Стојановић, заменик председника, чланови и заменици чланова Изборне комисије, Милош Јеначковић, Зорана Николић, Драган Ћирић, Нина Ћирић, Виолета Минић, Драган Манић, Данијел Милошевић, Миомир Димитријевић, Бојан Влатковић, Алексов Владислав, Даниела Тодосијевић, Владан Ђорђевић, Дарко Пешић, Светлана Илић, Раде Петровић, Димитрије Манић, Миљана Манчић Петровић, Никола Манић,  Зоран Манић, Милица Рашић, Ивана Лилић,  Ивана Антић, Бојан Манић, Зоран Панић, Стефан Петровић, Анђелка Васић, Дејан Спасов, Владимир Златановић,  Предраг Ристић, Марјан Ћирић, Ивана Пејчић, Јована Ђорђевић, Зоран Митић, Драган Алексов, Ирена Костић, секретар Изборне комисије и Вања Ђорђевић, заменик секретара.

Седници нису присусутовали: Братислав Николић,  Душан Митић, Дејан Манић, Бојан Игњатовић,  Валентина Андрејић, Јована Тошић, Милош Агатоновић, Сандра Стојановић,  Милан Видојевић и Бојана Ћирић.

Председник Изборне комисије отворио је седницу, пошто је утврдио да постоји кворум за рад Изборне комисије.


За ову седницу Изборне комисије предлаже следећи 
ДНЕВНИ РЕД

1. Усвајање Записника са седнице Градске изборне комисије одржане 19.10.2026.године;


2. Увид у изборни материјал са бирачких места бр.16,18 и 33 ради утврђивања резултата гласања;


3. Доношење закључка о поднетом захтеву бирача у извод  из бирачког списка у циљу провере да ли је у изводу из бирачког списка евидентиран да је гласао на изборима;

            4. Разно.

Изборна комисија града Пирота је, једногласно, усвојила предложени дневни ред.
Тачка 1.

Изборна комисија града Пирота усвојила је, већином гласова присутних чланова, Записник са седнице Градске изборне комисије одржане 19. октобра 2026. године, док су два члана Комисије била уздржана приликом гласања. 
Тачка 2.

 Јован Миленковић подсећа присутне да су сви записници о раду бирачког одбора, у изборној ноћи, најпре прошли статистичку проверу, да су након тога скенирани и објављени на званичном сајту Републичке изборне комисије.


Статистичком провером утврђене су одређене неправилности које се третирају као лаке или тешке грешке, које се могу отклонити решењем о исправљању записника о раду бирачког одбора на спровођењу гласања, које доноси Градска изборна комисија.


С‘ тим у вези истиче да су у записницима о раду бирачких одбора на спровођењу гласања за избор народних посланика, на бирачким местима број 16, 18 и 33, констатоване тешке грешке. Обзиром на констатовано, Изборна комисија је дужна да изврши увид у изборни материјал и утврди резултате гласања на тим бирачким местима.


Предлаже да увид у материјал изврше Милош Јеначковић, Миљана Манчић Петровић и Дарко Пешић, у присуству осталих чланова Изборне комисије.


За бирачко место број 16 извршена је контрола Записника о раду бирачког одбора, којом је утврђена тешка грешка у попуњавању Записника о раду бирачког одбора, што је констатовано у Извештају о контроли записника о раду бирачког одбора.


Утврђена тешка грешка састоји се у томе што збир броја гласова које је појединачно добила свака изборна листа није једнак броју важећих гласачких листића, а збир броја неважећих гласачких листића и броја важећих гласачких листића једнак је броју гласачких листића који се налазе у гласачкој кутији.

Чланови Избирне комисије су констатовали да је врећа са изборним материјалом, затворена белом затворницом број 0037701. Након пресецања исте, чланови Изборне комисије су извршили увид у изборни материјал и констатовали следеће:
- да је број бирача уписаних у извод из бирачког списка: 1449
- да је број бирача који су изашли на изборе: 1153
- да је број гласачких листића у гласачкој кутији: 1153
- да је број неважећих гласачких листића: 10
- да је број важећих гласачких листића: 1143
- да је број гласова који је добила свака изборна листа следећи:
1. ИЗБОРНА ЛИСТА АЛЕКСАНДАР ВУЧИЋ – УЈЕДИЊЕНА СРБИЈА - 366
2. ИЗБОРНА ЛИСТА ИВИЦА ДАЧИЋ - ФАКТОР СТАБИЛНОСТИ! (СОЦИЈАЛИСТИЧКА ПАРТИЈА СРБИЈЕ, „ЈЕДИНСТВЕНА СРБИЈА”, СОЦИЈАЛДЕМОКРАТСКА ПАРТИЈА СРБИЈЕ, „ЗЕЛЕНИ СРБИЈЕ”) - 22
3. ИЗБОРНА ЛИСТА „СТУДЕНТСКА ЛИСТА - СТУДЕНТИ ПОБЕЂУЈУ” - 724
4. ИЗБОРНА ЛИСТА РАСИМ ЉАЈИЋ – ЉУДСКИ (СДП – ЦДП) - 4
5. ИЗБОРНА ЛИСТА VAJDASÁGI MAGYAR SZÖVETSÉG – DR. PÁSZTOR BÁLINT – САВЕЗ ВОЈВОЂАНСКИХ МАЂАРА – ДР БАЛИНТ ПАСТОР
- 1
6. ИЗБОРНА ЛИСТА USAME ZUKORLIĆ (SPP) POKRET ZA UJEDINJENJE / УСАМЕ ЗУКОРЛИЋ (СПП) ПОКРЕТ ЗА УЈЕДИЊЕЊЕ
/
7. ИЗБОРНА ЛИСТА РУСКА СТРАНКА – СРБИЈА У БРИКСУ – .СЛОБОДАН НИКОЛИЋ -1
8. ИЗБОРНА ЛИСТА АУТЕНТИЧНА ДЕСНИЦА – ДР МИЛОШ ЈОВАНОВИЋ (НОВИ ДСС 9. МОНАРХИСТИ – СРПСКА КОАЛИЦИЈА НАДА – НАЦИОНАЛНО ДЕМОКРАТСКА АЛТЕРНАТИВА – НОВА ДЕМОКРАТСКА СТРАНКА СРБИЈЕ – ПОКРЕТ ЗА КРАЉЕВИНУ СРБИЈУ) – ОДВАЖНО СРПСКИ! - 14
10. ИЗБОРНА ЛИСТА - ЕВРОПСКА СРБИЈА – МАРИНИКА ТЕПИЋ – ЗДРАВКО ПОНОШ (СТРАНКА СЛОБОДЕ И ПРАВДЕ, СРБИЈА ЦЕНТАР – СРЦЕ, СОЛИДАРНОСТ – САМООДБРАНА – ОСЛОБОЂЕЊЕ) - 3
11. ИЗБОРНА ЛИСТА СДА САНЏАКА – ЧУВАРИ САНЏАКА SDA SANDŽAKA – ČUVARI SANDŽAKA /
12. ИЗБОРНА ЛИСТА - БОГОЉУБ КАРИЋ – ПОКРЕТ СНАГА СРБИЈЕ – БК - 5
13. ИЗБОРНА ЛИСТА ЛИБЕРАЛНО ЗЕЛЕНА СТРАНКА-ЗА СЛОБОДНУ И ЧИСТИЈУ СРБИЈУ - 2
14. ИЗБОРНА ЛИСТА БИРАМ ПРАВДУ - БИРАМ БУДУЋНОСТ - КОАЛИЦИЈА СНАГА - ПРОФ. ДР ФЕРИД БУЛИЋ - ВАСИЛИОС ПРОВЕЛЕГГИОС – СТРАНКА БУДУЋНОСТИ И РАЗВОЈА/STRANKA BUDUĆNOSTI I RAZVOJA-ГРАЂАНСКА СТРАНКА ГРКА СРБИЈЕ /
15. ИЗБОРНА ЛИСТА СТРАНКА РУСКО-СРПСКОГ ЈЕДИНСТВА- РУСИ И СРБИ БРАЋА ЗАУВЕК /
16. ИЗБОРНА ЛИСТА - ЋАЛЕ ОВО ЈЕ ЗА ТЕБЕ–ПЕТАР ЂУРИЋ-ПРЕМИЈЕР СРБИЈЕ  /
 ИЗБОРНА ЛИСТА - ВЛАДИМИР ГАЈИЋ – АЛТЕРНАТИВА ЗА СРБИЈУ - НАРОДНА СТРАНКА, БУНТ-ПРАВА СРБИЈА - БУНТ-НАСТОЯЩАЯ СЕРБИЯ 1
17. ИЗБОРНА ЛИСТА - „АЛБАНСКА КОАЛИЦИЈА“ - “KOALICIONI SHQIPTAR” /
18. ИЗБОРНА ЛИСТА - МАЈКА СРБИЈА – ГРУДА /


Чланови Изборне комисије су вратили изборни материјал у врећу која је је након тога затворена затворницом црвене боје број 0047793.

На основу члaна 110. став 1 и 2. Закона о избору народних посланика („Службени гласник РС“, бр. 14/22 и 47/26) и Извештаја о контроли записника о раду бирачког одбора на спровођењу гласања за избор народних посланика на бирачком месту број 16 у граду Пироту, Изборна комисија града Пирота је, једногласно, донела Решење о исправљању Записника о раду бирачког одбора на спровођењу гласања за избор народних посланика на бирачком месту број 16 у граду Пироту.

Решење је објављено на веб-презентацији Републичке изборне комисије.
%

Јован Миленковић упознаје присутне да је за бирачко место број 18 извршена је контрола Записника о раду бирачког одбора, којом је утврђена тешка грешка у попуњавању Записника о раду бирачког одбора, што је констатовано у Извештају о контроли записника о раду бирачког одбора.


Утврђена тешка грешка састоји се у томе што збир броја гласова које је појединачно добила свака изборна листа није једнак броју важећих гласачких листића, а збир броја неважећих гласачких листића и броја важећих гласачких листића једнак је броју гласачких листића који се налазе у гласачкој кутији.

Чланови Избирне комисије су констатовали да је врећа са изборним материјалом, затворена белом затворницом број 0037697. Након пресецања исте, чланови Изборне комисије су извршили увид у изборни материјал и констатовали следеће:
- да је број бирача уписаних у извод из бирачког списка: 671
- да је број бирача који су изашли на изборе: 498
- да је број гласачких листића у гласачкој кутији: 498
- да је број неважећих гласачких листића: 2
- да је број важећих гласачких листића: 496
- да је број гласова који је добила свака изборна листа следећи:
1. ИЗБОРНА ЛИСТА АЛЕКСАНДАР ВУЧИЋ – УЈЕДИЊЕНА СРБИЈА - 210
2. ИЗБОРНА ЛИСТА ИВИЦА ДАЧИЋ - ФАКТОР СТАБИЛНОСТИ! (СОЦИЈАЛИСТИЧКА ПАРТИЈА СРБИЈЕ, „ЈЕДИНСТВЕНА СРБИЈА”, СОЦИЈАЛДЕМОКРАТСКА ПАРТИЈА СРБИЈЕ, „ЗЕЛЕНИ СРБИЈЕ”) - 5
3. ИЗБОРНА ЛИСТА „СТУДЕНТСКА ЛИСТА - СТУДЕНТИ ПОБЕЂУЈУ” - 268
4. ИЗБОРНА ЛИСТА РАСИМ ЉАЈИЋ – ЉУДСКИ (СДП – ЦДП) - 1
5. ИЗБОРНА ЛИСТА VAJDASÁGI MAGYAR SZÖVETSÉG – DR. PÁSZTOR BÁLINT – САВЕЗ ВОЈВОЂАНСКИХ МАЂАРА – ДР БАЛИНТ ПАСТОР
- /
6. ИЗБОРНА ЛИСТА USAME ZUKORLIĆ (SPP) POKRET ZA UJEDINJENJE / УСАМЕ ЗУКОРЛИЋ (СПП) ПОКРЕТ ЗА УЈЕДИЊЕЊЕ
/
7. ИЗБОРНА ЛИСТА РУСКА СТРАНКА – СРБИЈА У БРИКСУ – .СЛОБОДАН НИКОЛИЋ -2
8. ИЗБОРНА ЛИСТА АУТЕНТИЧНА ДЕСНИЦА – ДР МИЛОШ ЈОВАНОВИЋ (НОВИ ДСС - МОНАРХИСТИ – СРПСКА КОАЛИЦИЈА НАДА – НАЦИОНАЛНО ДЕМОКРАТСКА АЛТЕРНАТИВА – НОВА ДЕМОКРАТСКА СТРАНКА СРБИЈЕ – ПОКРЕТ ЗА КРАЉЕВИНУ СРБИЈУ) – ОДВАЖНО СРПСКИ! - 4
9. ИЗБОРНА ЛИСТА - ЕВРОПСКА СРБИЈА – МАРИНИКА ТЕПИЋ – ЗДРАВКО ПОНОШ (СТРАНКА СЛОБОДЕ И ПРАВДЕ, СРБИЈА ЦЕНТАР – СРЦЕ, СОЛИДАРНОСТ – САМООДБРАНА – ОСЛОБОЂЕЊЕ) - 1
10. ИЗБОРНА ЛИСТА СДА САНЏАКА – ЧУВАРИ САНЏАКА SDA SANDŽAKA – ČUVARI SANDŽAKA /
11. ИЗБОРНА ЛИСТА - БОГОЉУБ КАРИЋ – ПОКРЕТ СНАГА СРБИЈЕ – БК - 2
12. ИЗБОРНА ЛИСТА ЛИБЕРАЛНО ЗЕЛЕНА СТРАНКА-ЗА СЛОБОДНУ И ЧИСТИЈУ СРБИЈУ - /
13. ИЗБОРНА ЛИСТА БИРАМ ПРАВДУ - БИРАМ БУДУЋНОСТ - КОАЛИЦИЈА СНАГА - ПРОФ. ДР ФЕРИД БУЛИЋ - ВАСИЛИОС ПРОВЕЛЕГГИОС – СТРАНКА БУДУЋНОСТИ И РАЗВОЈА/STRANKA BUDUĆNOSTI I RAZVOJA-ГРАЂАНСКА СТРАНКА ГРКА СРБИЈЕ /
14. ИЗБОРНА ЛИСТА СТРАНКА РУСКО-СРПСКОГ ЈЕДИНСТВА- РУСИ И СРБИ БРАЋА ЗАУВЕК /
15. ИЗБОРНА ЛИСТА - ЋАЛЕ ОВО ЈЕ ЗА ТЕБЕ–ПЕТАР ЂУРИЋ-ПРЕМИЈЕР СРБИЈЕ  - 3
16. ИЗБОРНА ЛИСТА - ВЛАДИМИР ГАЈИЋ – АЛТЕРНАТИВА ЗА СРБИЈУ - НАРОДНА СТРАНКА, БУНТ-ПРАВА СРБИЈА - БУНТ-НАСТОЯЩАЯ СЕРБИЯ - /
17. ИЗБОРНА ЛИСТА - „АЛБАНСКА КОАЛИЦИЈА“ - “KOALICIONI SHQIPTAR” /
18. ИЗБОРНА ЛИСТА - МАЈКА СРБИЈА – ГРУДА /


Чланови Изборне комисије су вратили изборни материјал у врећу која је је након тога затворена затворницом црвене боје број 0047794.

На основу члaна 110. став 1 и 2. Закона о избору народних посланика („Службени гласник РС“, бр. 14/22 и 47/26) и Извештаја о контроли записника о раду бирачког одбора на спровођењу гласања за избор народних посланика на бирачком месту број 16 у граду Пироту, Изборна комисија града Пирота је, једногласно, донела Решење о исправљању Записника о раду бирачког одбора на спровођењу гласања за избор народних посланика на бирачком месту број 18 у граду Пироту.

Решење је објављено на веб-презентацији Републичке изборне комисије.

%

Јован Миленковић упознаје присутне да је за бирачко место број 33 извршена контрола Записника о раду бирачког одбора, којом је утврђена тешка грешка у његовом попуњавању, што је констатовано у Извештају о контроли записника о раду бирачког одбора.

Увидом у Записник о раду бирачког одбора и записник који су сачинили чланови бирачког одбора, Изборна комисија града Пирота утврдила је да је на бирачком месту учињена неправилност која представља основ за поништавање гласања по службеној дужности, јер је бирачки одбор омогућио гласање лицу које није уписано у извод из бирачког списка за наведено бирачко место.


Увидом у бирачки списак, чланови Изборне комисије утврдили су да су се у изводу из бирачког списка, под редним бројем 984, потписала два лица истог имена и презимена, с тим што једно од њих, на основу јединственог матичног броја грађана (ЈМБГ), није уписано у извод из бирачког списка за бирачко место број 33.


Ради спровођења контроле осталог изборног материјала, чланови Изборне комисије отворили су врећу са изборним материјалом, која је претходно била затворена сигурносном затворницом беле боје, број 0037630.

Након извршеног увида, целокупан изборни материјал враћен је у врећу, која је потом затворена сигурносном затворницом црвене боје, број 0047795.

На основу члана 116. став 1. тачка 2. Закона о избору народних посланика („Службени гласник РС“, бр. 14/22 и 47/26), Изборна комисија града Пирота, једногласно, донела Решење којим се поништава гласање на изборима за народне посланике, одржаним 25. октобра 2026. године, на бирачком месту на територији града Пирота на бирачком месту број 33. ОШ ,,Свети Сава“ ул. Саве Немањића 2.


Решење је објављено на веб-презентацији Републичке изборне комисије.
Тачка 3.

Јован Миленковић упознаје присутне да је Изборној комисији града Пирота, путем мејла,  упућен  захтев бирача Ђорђевић Ђорђа, за увид у извод из бирачког списка у циљу провере да ли је у изводу из бирачког списка евидентиран да је гласао на изборима на бирачком месту број 11 МЗ ,,Танаско Рајић‘‘. У захтеву је дакле наведено име и презиме бирача, место пребивалишта, адреса, електронска пошта, јединствени матични број и број телефона.


Владимир Златановић, члан Изборне комисије, указао је на то да је Упутством за остваривање права бирача на информацију о томе да ли је у изводу из бирачког списка евидентирано да је гласао, прописан начин подношења захтева, као и његова обавезна садржина.


С‘ тим у вези, истакао је да је чланом 3. наведеног упутства прописано да захтев бирача за добијање информације о томе да ли је у изводу из бирачког списка евидентирано да је гласао на изборима, као и захтев за увид у извод из бирачког списка ради провере наведене чињенице, мора да садржи име и презиме, јединствени матични број грађана, место и адресу пребивалишта, контакт телефон и потпис подносиоца захтева, као и назив општине, односно града или стране државе и број бирачког места на којем је подносилац захтева уписан у извод из бирачког списка.


Такође, указао је на то да је чланом 4. Упутства прописано да се захтев може поднети у писменој форми, непосредном предајом на писарници локалне изборне комисије, односно Комисије, путем поште или преко веб-презентације Комисије.


Имајући у виду да достављени захтев није потписан, Владимир Златановић је указао на примену члана 5. Упутства, којим је прописано да ће, уколико захтев не садржи све податке из члана 3. став 1. Упутства, локална изборна комисија, односно Комисија, затражити од подносиоца да захтев уреди у року од осам дана од дана пријема обавештења. Уколико подносилац захтева у остављеном року не отклони недостатке, сматраће се да захтев није ни поднет.

У даљем току седнице а након завршене дискусије, председник Изборне комисије је предложио доношење Закључка по поднетом захтеву.

На основу члана 32. тачка 10. и члана 54. Закона о избору народних посланика („Службени гласник РС”, бр. 14/2022 и 47/2026) и члана 3. и 4 Упутства о начину оставаривања права бирача на информацију о томе да ли је у изводу из бирачког списка евидентирано да је гласао (Сл.гласник РС бр. 91/23-пречишћен текст) Изборна комисија града Пирота је, једногласно, донела Закључак којим се налаже бирачу Ђорђевић Ђорђу из Пирота, као подносиоцу захтева бирача за увид у извод из бирачког списка у циљу провере  о томе да ли је у изводу из бирачког списка евидентирано да је гласао да у року од 8 дана од дана пријема закључка уреди поднети захтев у смислу члана 3 и члана 4 Упутства о начину оставаривања права бирача на информацију о томе да ли је у изводу из бирачког списка евидентирано да је гласао.
Тачка 4.

Јован Миленковић обавестио је присутне да је Изборна комисија града Пирота од стране полиције усменим путем обавештена о захтеву за достављање извода из бирачког списка за бирачко место број 59, по налогу надлежног тужилаштва.


У дискусији је констатовано да је, по пријему писаног захтева, потребно о истом обавестити Републичку изборну комисију, ради добијања даљих смерница за поступање Изборне комисије града Пирота у вези са наведеним захтевом.

Комисија је завршила са радом у 13,20 часова.

Записник водила, Вања Ђорђевић                                                       П р е д с е д н и к 
                                                                                                      Изборне комисије града Пирота
                                                                                                                  Миленковић Јован
